Domašinec

**Domašinec** (mađarski:*Damása*) je općina u Hrvatskoj. Nalazi se u Međimurskoj županiji.

## Općinska naselja
U sastavu općine nalaze se 2 naselja (stanje 2006), to su: Domašinec i Turčišće.

## Geografija
## Stanovništvo
Po posljednjem popisu stanovništva iz 2001. godine, općina Domašinec imala je 2.459 stanovnika, raspoređenih u 2 naselja:
* Domašinec - 1.871
* Turčišće - 588

### Nacionalni sastav, [[2001]].
* Hrvati - 2.355 (95,77)
* Romi - 61 (2,48)
* Albanci - 12 (0,49)
* Srbi - 6 (0,24)
* Slovenci - 5 (0,20)
* Rusi - 3
* Bošnjaci - 1
* Mađari - 1
* Nijemci - 1
* ostali - 1
* neopredijeljeni - 2
* nepoznato - 11 (0,45)

## Uprava
## Historija
Mlađu fazu željeznog doba u Međimurju dokumentiraju nalazi glinenih posuda s lokaliteta u **Domašincu**. Slučajno spašene glinene posude (urna i zdjele) znak su postojanja groblja ravnih grobova takozvane **latenske kulture**.

Nositelji **latenske kulture** – Kelti – točnije pripadnici jednog njihovog plemena **Tauriska**, zajedno sa starosjedilačkim stanovništvom dočekali su i dolazak Rimljana u Međimurje. Spomenuti keramički nalazi iz Domašinca, rađeni na lončarskom kolu, bez sumnje dokazuju prisutnost keltskih ratnika, lončara i metalurga u našem kraju.

U povijesnim vrelima Domašinec se prvi put spominje 1244. godine. Tada se spominje **plemić Petrina** kao vlasnik posjeda imenom **Damasa**, odnosno **Doma-sa**.

Feudalni posjed s imenom vlasnika **Damaša** (*terrae Damasa*) postojao je već ranije. Sredinom četrnaestog stoljeća, točnije 1349. se spominje posjed Damasa između rijeke Mure i Drave u županiji Zala. Današnje ime **Domašinec** (*Domassi-necz*) prvi put se spominje 1478. godine.

U vrijeme Nikole i Petra Zrinskih, sredinom 17. stoljeća u **Domašincu** su držali posjede koje su dobili kao naknadu za vojničku službu **Nikola Buđak, Juraj Daca i Juraj Katanec, Nikola Čes, Mihael Baranić i Stjepan Balaško**. Oni su bili profesionalni vojnici u službi Zrinskih kao konjanici. U isto vrijeme kao pješaci u vojničkoj su službi Zrinskih bili **Stanislav i Andrija Madak, Stjepan Špoljar, Ivan Nemet, Ivan Vargonić, Juraj Topličanec, Juraj Kolar i Petar Imbre**.

**Domašinec** je 1672. godine bio sjedište jednog od 13 međimurskih *judikata*, odnosno upravnih središta. U **judikat Domašinec** spadala su pored mjesta Domašinec i naselja **[[Dekanovec]], [[Novakovec]], [[Gardinovec]], [[Belica]], [[Pribislavec]], [[Mihovljan]] i [[Gornji Pustakovec]]**. U upravnoj reorganizaciji Međimurja provedenoj 1722. godine Domašinec je uvršten u **vojvodat** sa sjedištem u Novakovcu. Osim malog posjeda **Ivana pl. Perasa**, cijeli je Domašinec bio posjed *čakovečkog vlastelinstva*.

Krajem 18. stoljeća **Domašinec** je veliko, mnogoljudno i za ono vrijeme vrlo bogato naselje. Godine 1772. u Domašincu je bilo **86** poreznih obveznika, od toga **65** kmetova. Držali su čak **251 [[krava|kravu]], 278 junica i teladi, 238 [[domaći konj|konja]] i 658 [[svinja]]**. U selu je bilo **86** kuća. Na veliko su uzgajali duhan, takozvani **"međimurski čerebi"**, mnogi su se bavili pčelarstvom i obrtom. Prvi poznati službeni popis stanovništva obavljen 1786. godine govori da je u Domašincu bilo **811 stanovnika**, odnosno 110 obitelji koji su živjeli u 109 kuća.

**Popis stanovnika** iz 1900. godine govori da je u Domašincu živjelo **1709 žitelja**. Od toga muških je bilo 833, a ženskih 876. Od tih 1709 stanovnika, 1655 stanovnika izjasnilo se za hrvatski jezik kao materinji jezik, mađarski 52, njemački 2. Po vjeri bilo je 1696 rimokatolika, 1 protestant i 12 židova. Pismenih stanovnika bilo je 595. Tada su u Domašincu bile 252 kuće. Od toga 214 njih je bilo zidanih, 6 ih je imalo samo zidane temelje, 28 kuća bilo je od nabijene ilovače, a samo 4 su bile drvene. Crijepom je bilo pokriveno čak 214 kuća, jedna je bila pokrivena šindrom (drvene daske), te 39 kuća slamom.

Domašinec se 1910. godine zove **Damasa**. Ima 1924 stanovnika i sjedište je općine koju čini i selo Turčišće, te naseobina Podnova puszta koja ima 22 stanovnika.

## Gospodarstvo
## Značajne osobe
## Spomenici i znamenitosti
## Obrazovanje
## Kultura
## Sport
* NK Dinamo Domašinec
* NK Borac PMP Turčišće

## Vanjske veze